Diari Oficial de la Generalitat Valenciana


Sumari del DOGV 10855, del 17-12-2024 (2024/12156)

ANUNCI del procediment pel qual es tramita l'autorització ambiental integrada per a una instal·lació de tractament de residus perillosos i no perillosos, prevista en el Polígon Industrial Pla de Carrases, en el terme municipal de Llíria, i el titular del qual és la mercantil Model d'Upcycling Sostenible, SLU (expedient 006/24 IPCC).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10450

Data del DOGV
:   17-12-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/12600

CVE
:   PBSE-G-0161-05604

Data del document
:   24-10-2024

Organisme emissor
:   Conselleria de Medi Ambient, Infraestructures i Territori

Tipus de document
:   Anunci

De conformitat amb el que s'establix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 006/24/IPPC, relatiu a la mercantil Modelo de Upcycling Sostenible, SLU, que té per objecte la tramitació de l'autorització ambiental integrada per a una instal·lació de tractament de residus perillosos i no perillosos, destinada al reciclatge de residus plàstics i tèxtils. Les dades d’esta instal·lació són les següents:

Titular: Modelo de Upcycling Sostenible, SLU.

Emplaçament: grups de parcel·les M17, M18, M19, M20, M21 i M22 del polígon industrial Pla de Carrases, a Llíria (València).

Memòria ambiental.

Estimació d'impacte ambiental.

Descripció del tractament d'aigües residuals.

Estudi acústic.

Resum no tècnic.

Quadre d'aplicació de Millors Tècniques Disponibles (MTD) en el tractament de residus, segon Decisió d'execució (UE) 2018/1147, de la Comissió, de 10 d'agost de 2018.

Quadre d'aplicació d’MTD per a la producció de clor àlcali, segons Decisió d'execució (UE) 2013/732, de la Comissió, de 9 de desembre de 2013.

Informe de caracterització del sòl i d'aigües subterrànies, d'acord amb el Reial decret 9/2005, de 14 de gener.

Separata d'afectació d'accidents greus, d'acord amb el Reial decret 840/2015, de 21 de setembre.

Separata de relació de substàncies químiques rellevants.

Separata d'accidents greus.

Fitxes dels focus de contaminació atmosfèrica.

Cosa que es posa en coneixement general perquè en el termini de trenta dies hàbils a partir de l'endemà de la publicació d'este anunci en el *Diari Oficial de la Generalitat Valenciana*, puguen presentar-se per les corporacions i particulars interessats les al·legacions que estimen convenients.

Durant este termini, els interessats podran examinar la documentació relativa a l’expedient esmentat en el portal web Expedients en tràmit d'informació pública (article 30 de la Llei 6/2014), situat dins de l'apartat de Control integrat de la contaminació de l'Àrea de Qualitat Ambiental de la Generalitat Valenciana, i l'enllaç del qual és el següent:

<https://agroambient.gva.es/es/web/calidad-ambiental/expedients-en-tramit-d-informacio-publica-artic.30-de-la-llei-6/2014>

Finalitzat el període d'informació pública, quan siga procedent, s'anunciarà en el *Diari Oficial de la Generalitat Valenciana*  el moment en el qual podrà consultar-se en la web de la Conselleria de Medi Ambient, Aigua, Infraestructures i Territori l'informe relatiu a les al·legacions presentades.

  

València, 24 d'octubre de 2024

Jorge Blanco Coll

Director general de Qualitat i Educació Ambiental